Nemilovaná

Martina Bachratá

Autor

Vydavateľ

Licencia

Vydanie

GKBN

Martina Bachratá

Greenie knižnica

CC-BY-NC-ND

Prvé (2020)

011001

O knihe

Druhá básnická zbierka autorky nesie názov (NE)MILOVANÁ. Privedie vás k zamysleniu a k otázke, či sme naozaj milovaní pravou láskou. Či to nie je len akási hra na lásku. Dokážeme úprimne z celej duše milovať a byť oddane milovaný? Aj seba? Zbierka je zrkadlom veľkej túžby po láske. Snaha urobiť pre lásku všetko. Ale dočkáme sa spätnej väzby?

Každý z vás už bol v živote zamilovaný. Celý život túžime po pravej láske.  Na lásku nestačí jeden, musia byť dvaja. Som presvedčená, že táto nekonečná téma lásky vás zahreje pri srdci a rozbúri i vaše fantázie a spomienky. S láskou prajem krásne čítanie.

Obsah

Nemilovaná 1

O knihe 2

Obsah 3

AKO SEN 5

ASPOŇ MYŠLIENKA 6

BLÁZON 7

HARMÓNIA 8

HLAS ANJELA 9

INÝ 10

ÍSŤ SI ZA SNAMI 11

KDE SI ? 12

KEĎ ŽIVOT ÚTOČÍ 14

KRÁSNY ŽIVOT 16

KVÔLI NÁM! 17

LÁSKA 19

MÁM ŤA V HLAVE 20

MILOVAŤ ZNAMENÁ NAVŽDY! 21

MILOVAŤ 22

MILUJEM 23

MINULOSŤ... 25

NA VLASTNÚ PÄSŤ 27

NÁHODA 29

NEMÝ VÝKRIK 30

NERIEŠ MA!!! 31

NOČNÉ VZRUŠENIE 33

PRED OLTÁROM 34

PRIANIE 35

PRVÉ STRETNUTIE 36

REBRÍK 37

RUKA V RUKE 39

SI VŠETKO, ČO MÁM 40

SILNEJŠIE AKO MY 41

SKAZENÍ 43

SLOVÁ NA PAPIER 44

SLOVO DO BITKY 46

SRDCE 48

SVET TI STOJÍ PRI NOHÁCH 50

TAJNÉ 52

TAJOMNÝ 53

TAK VEĽA? 54

TY SÁM 55

V TVOJICH OČIACH 57

VĎAKA TEBE! 58

ZABUDNUTÉ CITY 59

ŽIŤ A UMIERAŤ 61

ŽIŤ SO ŽENOU... 64

AKO SEN

Zdalo sa ti to ako sen,

no teraz vieš,

že sen je v noci len,

ťažko ho unesieš.

To, čo bolo,

dávam ti v mojich dlaniach,

v srdci ti zostalo,

to nádherné v spomienkach.

Vystrelili sme do výšin,

do tajov vášne,

ukázala som ti krásu našich tiel,

čaro milovania a hravosť tvojich pier.

V kútiku túžiš,

po neskutočnom repete,

hlavou krútiš,

spamätať sa nevieme.

Nechceš sa prebudiť,

chceš zotrvať,

opäť ľúbiť,

znova milovať...

ASPOŇ MYŠLIENKA

Keď nič,

tak aspoň

myšlienka

na mňa,

nech mám

pocit,

že na mňa

myslíš,

keď nie si

pri mne.

Ja dúfam

stále,

že máš ma

aj tak v hlave.

S pocitom

samoty

utiekam sa

k peru,

nemyslím na nič,

len na moju lásku,

čo je kdesi ďaleko...

BLÁZON

Som ako blázon,

čo miluje behať po lúke,

strelený šípom,

keď Amor ho zasiahne.

Stavať vzdušné zámky z piesku,

to dnes neplatí,

zastaviť sa na malú chvíľu,

to sa oplatí.

Vychutnať si lásku,

čo medzi nami vibruje,

nemať život na povrázku,

keď vášeň s nami lomcuje.

Užívať si spolu okamih,

toho puta čo nás spája,

to čo cítim nevie nik,

len Pán Boh,

čo nám dáva šancu na výhru,

do tajov lásky a milovania.

HARMÓNIA

Každým dňom

som k tebe bližšie,

si môj úsvit,

západ slnka,

keď oblohu

hviezdy zaplavia.

Mám ťa

celého pod kožou,

nasávam tvoju

vôňu tela,

čo ešte viac

by som chcela,

keď krásne

je nám dvom.

Sme teraz

jedno telo,

krásna duša,

lúka kvetov

by nám asi závidela.

Našej harmónii osudov.

HLAS ANJELA

Ak príde ten čas,

keď budeme sa milovať,

ako za starých čias,

opäť ťa v srdci mať.

Vtedy budeme zas šťastní,

blázniť sa a smiať,

ako malé deti

a nikdy neprestať.

To budú chvíle,

keď budeme mať všetko,

čo má prísť príde,

ja nechcem nič, len stretko.

Kedy ti dokážem,

že mi na tebe záleží,

ako ťa moc milujem,

a už z objatia nepustím.

Málo je šťastných chvíľ,

v živote sa stáva všeličo,

ku mne tvoj anjel prehovoril,

ber si ho, je nadovšetko.

INÝ

Si iný,

ukazujú prstom,

málo je nás,

obhajuješ sa gestom.

Koľko nepriateľov,

máme za chrbtom,

nadávajú nám do hermafroditov,

bránime sa heslom.

Málo zástancov,

bráni naše práva,

ideme do bojov,

naša strana sa nevzdáva.

Ukážeme im,

čo sme vlastne zač,

sme jeden tím,

každý z nás je hráč.

Máme svoje slovné zbrane,

dokážeme vám,

že naše práva si zaslúžime,

sme tiež ľudia, to prisahám.

ÍSŤ SI ZA SNAMI

Mám svoje sny

a idem si za nimi,

niet pre mňa prekážok,

hádok a narážok

si nevšímam.

Plním si ich postupne,

nie, žiaden ne pominie,

kým ho nebudem mať,

nezačnem sa smiať

od šťastia.

Niet nad pocit radosti,

keď svoj sen splníš si,

posúva ťa ďalej vpred,

trvá to, nie je to hneď,

ale stojí to za to.

Tak vstaň a hlavu hore,

niekedy kvapka je viac ako more,

osud máš v svojich rukách,

zlé zažeň,  neži v mukách,

nech ti pomedzi prsty nepretečie...

KDE SI ?

Kde si,

kde sa skrývaš?

Veľa dní,

moc mi chýbaš.

Hľadám ťa

a teba niet.

Všade, kde sa dá,

už mnoho liet.

Ihla v kope sena,

je proti tebe nič.

Uplietla som si na seba,

ťažký, hrubý bič.

Si vôbec niekde?

Či sa so mnou hráš?

Cítim sa fakt biedne,

snáď sa na mňa pozeráš.

Skončime tú hru,

ukáž sa mi konečne.

Objím ma okolo krku,

nech sa cítim bezpečne.

Zahodíme pravidlá,

v láske ich niet.

Moja túžba splnená,

našla som svoj svet.

KEĎ ŽIVOT ÚTOČÍ

Veľa je tých,

čo padajú

na kolená

Mnoho chýb

samé polená

hádžu sa

pod nohy.

Kadiaľ ísť

dostať sa

z okovy

K rozumu prísť

nik nie je

bez viny

Treba bojovať.

Málo je takých,

čo idú vpred

nehľadia vzad

Oči na stopkách,

keď život útočí

vtedy  včas zakročí

úderom.

Keď poznáš

brata

máš v živote

vyhraté

Na nič sa

nehráš

pole orané

od mín ho

očistíš.

Kam smeruješ

vieš len ty

Bez máp a

návodu

žiješ si,

kým smrť

ťa privedie

do hrobu.

KRÁSNY ŽIVOT

Krásna je lúka s farebnými kvetmi,

krásne je nebo bez oblakov,

tak ako tvoje oči bez sĺz,

úsmev bez bolesti.

Krásny je potok so živými rybami,

krásny je les plný stromov,

tak ako tvoje srdce naplnené láskou,

duša spriaznená s druhou dušou...

KVÔLI NÁM!

Kvôli nám sa zastavila Zem,

si môj poklad, ktorý zbožňujem,

prestala sa točiť os, no žiaden stres, ani chaos.

Kvôli nám začali padať hviezdy,

zrazu toľko šťastia niekde hniezdi,

milióny splnených prianí nás čaká,

spoločných chvíľ, budúcnosť je taká.

Kvôli nám nebo prestalo plakať,

vzájomný úsmev neprestal nás hladkať,

slnečné lúče rozžiarili srdcia,

tvoja láska už nie je mi cudzia.

Kvôli nám vtáci zložili sonátu,

ktorá rozoženie každú zlú náladu,

krúžia nám šťastne nad hlavou,

ja viem, že nepôjdeš už za inou.

Kvôli nám rozkvitli všetky lúky,

mocné ľady zbavili sa vody,

naše puto je vzácny diamant,

chcem s tebou žiť a nikdy neprestať.

Kvôli nám sa more prestalo búriť,

chcem ťa na veky vekov ľúbiť,

milovať ťa ako len viem,

symbol dvoch hrdličiek,

nech je náš cieľ.

LÁSKA

Naša túžba je istá,

spája nás jedno,

nie je to vina,

ani žiadne peklo.

Málo je tých,

spriaznených duší,

vyráža nám dych,

to slovo - musí.

Nič nejde nasilu,

my to máme v sebe,

prežívame každú chvíľu,

je v nás to, čo nás hreje.

Pozeráme jedným smerom,

naše kroky idú súbežne,

osud si píšeme perom,

budúcnosť si budujeme.

Podstatné je milovať,

spolu kráčať vpred,

nie si len ubližovať,

sme vesmíru stred.

MÁM ŤA V HLAVE

Mám ťa v hlave, mám ťa všade,

vrývaš sa mi pod kožu,

tvoju vôňu cítim na kilometre,

už len anjeli nám pomôžu.

Pred očami mám tvoj obraz,

mráz mi behá po chrbte,

túžim to s tebou prežiť zas,

inak ma to zabije.

Tvoj vábny pohľad a sladké pery,

podlamujú mi kolená,

už neviem kto som

a čo to všetko znamená.

Hlas mi skáče, slova nemám,

na to sa nedá zabudnúť,

si šťastie čo mám,

chcem s tebou zostarnúť...

MILOVAŤ ZNAMENÁ NAVŽDY!

Každým kúskom

tvojho sveta

spoznávam teba,

ale i seba

Niet nad chvíle na radosť.

Kúskom šťastia

každý deň

napĺňam svoje

srdce postupne.

Milovať, to nie je len teraz

ale navždy spoločne.

Priasť pavučinu

nášho bytia pomaly,

kým utkáme si

náš život

zo šťastí i trápení.

V krásny

obrazec nášho osudu

vložíme na

poslednú stranu kroniky.

A na konci našej cesty

povieme si,

že milovať

a byť milovaný sa vyplatí.

MILOVAŤ

Pozerám do zeme

snáď ma poženie

ten spánok spať.

Snaha márnivá

padám na kolená

neviem zabúdať.

Telo schúlené

prežívam to posledné

čo mi zostalo mať.

Dušička boľavá

z útleho telíčka

túži milovať...

MILUJEM

Milujem,

to nie je len

hodiť kameňom

do vody

a čakať na

kruhy.

Milujem,

sa nedá spočítať

na prstoch

na ruke.

Milujem,

to nie je čas,

keď rátaš

od blesku kým

zahrmí.

Milujem,

je pocit,

ktorý pocítiš

len raz a

poriadne.

Zostane ti

hrča v hrtane

a si v nemom

úžase.

Milujem,

je prvý a posledný

krát v živote,

na ktorý nikdy

nezabudneš.

A v srdci ti

zostane!

MINULOSŤ...

Bolesť,

tak veľa znamená,

a tak málo povie,

slza v srdci zarytá,

v tichosti drieme..

Vkráda sa do myšlienok,

reže všetky žily,

nie je bez spomienok,

prečo sme takto žili...

Trpkosť na jazyku,

zatemní sa mozog,

niet žiadneho úniku,

ani malý prológ...

Nemá cesty späť,

umára sa v žiali,

pozná ťa naspamäť,

všetky Tvoje chyby...

Ovláda ťa celého,

si ako bábka,

preklínaš ho načisto,

padáš na zem zľahka...

Umučí ťa k smrti,

vstať sa už nedá,

všetko sa raz skončí,

Ty… Ja..

a naša minulosť....

NA VLASTNÚ PÄSŤ

Mám kúsok neba

v mojich očiach,

kúsok pekla

v mojom tele,

sem-tam sa niečo

so mnou deje,

veľa slov na perách.

Mám kúsok šťastia

v mojom srdci,

kúsok bolesti

v mojej duši,

veľa viet

sa kdesi stratia,

nik nevie, čo ma máta.

Mám málo miesta

v mojej hlave,

plno myšlienok,

neviem, čo sa stane,

láska klope na dvere,

nemám kľúč,

asi sa pominie,

niekde do neznáma.

Mám málo naplnených túžob,

ktoré by som tak chcela,

zoberiem si ich až za hrob,

trochu viery mi treba,

že svet nie je zlý,

i keď na nás útočí.

Zoberiem svoj osud

do vlastných rúk...

NÁHODA

Na vine si ty,

na vine som ja.

Nepatríme

k sebe,

bola to len

náhoda.

Že spojili

sa naše cesty.

Srdce chcelo,

no nevyšlo to.

A tak opäť

vstávame,

otriasame zo seba kus

beznádeje.

Veriac,

že niekto

naplní naše srdcia tým,

po čom tak túžime.

Nehľadíme vzad.

Oči hľadia vpred.

Otvárame náruč

novej nádeji,

že zaplaví sa šťastím

a nie krokom do neznáma...

NEMÝ VÝKRIK

Nemáš slov

A predsa by si kričala

z plného hrdla

Toľko myšlienok

Valí sa

z tvojho vnútra

Tak veľa pocitov

No tvoje ústa

mlčia

Si ako socha

z kameňa

Plno zábran

k tvojmu šťastiu

za láskou

Schovávaš sa

za maskou

krutej reality

Počuť

len tvoj nemý

výkrik

do prázdna

kdesi v diaľke

Nauč ma

milovať....

NERIEŠ MA!!!

Nesúď ma,

ak ma nepoznáš,

nie som to ja,

čo si namýšľaš..

Nepoznáš moje žiale,

čo prežívam,

že trpím stále,

i keď len premýšľam...

Nevieš, čo mám vo vnútri,

čo sa ma dotýka

a kto zas pobúri,

keď padám na kolená...

Nerieš moju minulosť,

čo som zažila,

mám na to dôvod,

prečo som tak spravila...

Nebuď múdry,

viac ako sa dá,

i Ty si z mäsa a kostí,

ja sa nepredám...

Nekrič po mne,

nie si žiaden boh,

viem, čo sa stane,

no nedám znať navonok...

Nechaj ma tak,

rieš svoje " ja ",

môže to byť naopak,

tá druhá strana...

Nepozeraj na mňa zhora,

pyšným svet nepatrí,

lebo budeš cítiť flóru zdola,

keď telo sa na prach obráti...

Nehovor, čo mám robiť,

učím sa na chybách,

musím ďalej žiť,

život nie je o náhodách...

NOČNÉ VZRUŠENIE

Po chrbte mi behá mráz,

keď spomeniem si na ten náš čas,

vo vrúcnom objatí,

kde hriech neplatí.

Mám z teba husiu kožu,

keď dáš mi vrelú pusu,

točí sa mi hlava,

viem, to sa stáva,

keď láska útočí.

Milujem tvoje vzdychanie,

krásne ladné vlnenie,

vtedy zastavuje sa mi tep,

vidím farby a nie šeď.

Vznášame sa v oblakoch,

precítime každý krok,

po cestičkách našich tiel,

vieme kde je správny cieľ.

Po hodinách krásnej rozkoše,

oblečieme si nočné košele,

vnoríme sa do perín,

poď ku mne, ja už sním,

nech cítim tvoje nočné

vzrušenie...

PRED OLTÁROM

Len ty a ja,

sme na ceste do raja,

povedali sme si áno,

pred Bohom, večer i ráno,

že chceme spolu byť,

bok po boku krásne žiť,

milovať sa každý deň,

byť spolu, je náš splnený sen.

Pozerať sa jedným smerom,

náš osud sa teraz píše perom,

do kroniky nášho spolužitia,

kde láska je kľúčom prežitia,

nás dvoch, ruka v ruke,

kráčame vpred, v ústrety diaľke,

ktorá nás teraz čaká,

no my sa nebojíme, nás to láka.

Tak držte nám všetci päste,

nech  máme to šťastie,

vytrvať spolu až do konca,

pod ochrannou rukou vás

a Pána Boha !

Amen

PRIANIE

Tá sila

ma poháňa vpred

energia sála

z môjho

tela

teplo prúdi

žilami

Viem,

že sa mi to

podarí,

veď túžba

je tak silná

Usmievam sa,

dýcham a verím

v zázraky

Stále hľadám

svoju hviezdu

dúfam,

že ju objavím

A splní mi moje prianie,

nie malé,

ani veľké

Chcem len jedno:

aby ma niekto urobil šťastnou!

PRVÉ STRETNUTIE

Zajtra je ten deň,

keď máme sa stretnúť,

budem tíško ako peň,

tak skús sa ma dotknúť.

Chcem pocítiť to vzrušenie,

z tvojich plachých dotykov,

to krásne mámenie,

stretnutie našich pohľadov.

Neviem sa dočkať chvíle,

keď ma nežne pobozkáš,

už teraz mám všade motýle,

keď moje pery ochutnáš.

To, čo bude ďalej,

necháme si pre seba,

len si pekne nalej,

z mojej lásky,

vypi ju až do dna...

REBRÍK

Pozerám na oblohu,

čakám na náhodu,

či aspoň jedna spadne,

hviezda a splní mi prianie,

jedno z mnohých.

Uprene sa na ne dívam,

som hore a či snívam,

o niečom nemožnom,

všednom i nevšednom,

či mám sa uštipnúť?

Vzopnem svoje dlane,

modlím sa, znie to fádne,

prosím aspoň o jednu,

kráčam k nej pomaly a potichu,

nestojím, som v pohybe.

Už ju mám nad hlavou,

načahujem sa rukou,

je však veľmi ďaleko,

prosím nebo, zhoď mi ho!

Nech vyleziem si po ňu,

moju šťastnú hviezdu,

zoberiem ju domov,

neukážem svetu,

že robí ma šťastnou.

(.......aspoň niekto......)

RUKA V RUKE

Tak chyť ma za ruku,

drž moju dlaň pevne,

chcem cítiť tvoju lásku,

to teplo, nech trvá večne.

Tvoj jemný dotyk,

neha z neho sála,

ten pevný stisk,

istotu mi dáva.

Drž ma stále,

nikdy prosím nepusti,

nech nie som sama,

v tomto svete,

plnom nerestí.…

SI VŠETKO, ČO MÁM

Znesiem ti z neba, čo len chceš,

keď pri mne zostaneš,

potrebujem tvoju lásku,

keď môj život bude na povrázku,

že ma veľmi miluješ...

Otvorím ti moju tajnú komnatu,

len ty máš kľúč spod prahu,

dám ti celé svoje srdce,

len pre  teba z lásky bije,

lebo mi stojíš po boku...

Pôjdem s tebou, kam len chceš,

všade tam, kde ma zoberieš,

lebo naše spoločné chvíle,

nenahradí nič na svete,

keď si ma k sebe pritisneš...

Dám ti všetko, čo ti treba,

dieťa, lásku, no hlavne seba,

si presne to, čo tak chcem,

z duše túžim a potrebujem,

daj nám nádej až do konca...

SILNEJŠIE AKO MY

Cítiš?

Tú silu

v našom objatí?

Ten výboj

pri našom

bozkaní?

Ja viem,

dostáva nás to

do kolien.

Už smiem,

byť tvojou

súčasťou,

čo nikdy nekončí,

hlava sa nám

zatočí,

keď spojíme

sa v jedno.

Máš mňa

a ja zas

teba,

dokopy sme

stále tá istá

a jedna.

Tak vyzdvihnime

lásku nad

všetko

nič nie je

silnejšie

ako my,

ani peklo...

SKAZENÍ

Márna je snaha,

keď sa nechce,

vyznania do prázdna,

ublížia žene.

Načo sú skutky,

keď vážiť si ich netreba,

urobia len rany,

čo sa nezahoja.

Načo sú sladké slová,

keď dostaneš pod pás.

Takto sa chová,

to učili nás ?

Zahodiť masky,

to ešte nevieme,

navonok krásky,

vo vnútri beštie.

Aj o tom je život,

no hanba nám veru,

robiť pre to všetko,

podobať sa na príšeru.

SLOVÁ NA PAPIER

V ruke pero

Hrot

píše na modro

Ústa

plné slov

Srdce

Zíva prázdnotou

Tak teda píšem

Slová

dávam na papier

Som nemý básnik

čo čaká na prídel

Pár múz

čo by sa mi ponúklo

Nech

mám o čom písať

z pera nech sa parí

až začnú fungovať

tie magické čary

Noc

Pero už vypísané

papier zapísaný

myšlienky už dané

srdce plesá šťastím

Zaspávam

s pocitom

že plán je splnený

Snívam

sen o básňach na ďalší

deň.

SLOVO DO BITKY

Tak poď!

A povedz mi to

do očí,

čo máš na srdci,

čo ťa tak ničí!

Neskrývaj sa

za rúškom

pretvárky

a sladkých slov.

Tvoje nemé gestá

sú len boj

do neznáma.

A ja,

v nemom

úžase,

hľadím na teba,

čo z teba je,

som zmätená.

Tak vylož

karty,

nie som

včerajšia,

daj slovo

do bitky,

keď si tak

perfektná.

Ukáž sa

v pravom svetle,

nebuď tá,

čo nie si,

nie si prvá

na tomto svete,

čo vystrkuje

rožky.

SRDCE

Srdce

v tŕňovej korune

uväznené

Ešte dýcha?

Ešte bije?

Láme ho pýcha

ten hriech

z desatora?

Či len bolesť

zo starých lások?

Ponorené

vo vlastnej krvi

silno bije

rýchlo búši

Chce sa zachrániť?

Ešte nie!

Nechce zomrieť!

Len uletieť

do nebies.

Stretnúť Amora

nech prepichne ho

svojim šípom

uzrie lásku

nebeskú.

Už nikdy viac!

Plač a smútok

Chce len biť

pre tú lásku jedinú.

Stále veriac

v dobrý skutok

čaká

na zázrak...

SVET TI STOJÍ PRI NOHÁCH

Svet ti stojí pri nohách,

život nie je o náhodách,

máš mnoho smerov,

no jeden cieľ,

hlavu plnú tajných snov,

čo čakajú na svoj zmysel.

Milión myšlienok v tvojej hlave,

blúdia bludiskom, nevieš kade,

ukáž im tú správnu cestu,

smer len vpred, bez návratu,

ukladáš si spomienky po spomienke.

Bolesť v srdci bráni ti v tom,

minulosť je tvojim krížom,

no ty sa nikdy nevzdávaš,

silno veríš, nerád prehrávaš

a tak si ideš za hviezdou.

Tvoja nádej nikdy neumiera,

stále veríš v silu anjela,

málo je takých, čo sa nevzdajú,

ty sa smeješ, keď srdce ti bodajú

a láska od chrbta útočí.

Máš tak málo, no si boháč,

žiadna faloš, si fér hráč,

no v dnešnom svete to neplatí,

tebe to však nevadí,

hlavne, že máš čistý štít.

TAJNÉ

Tajné sú sny v našom živote,

o ktorých nikomu nepovieme,

tajné sú i známky v žiackej knižke,

deti o nich mlčia, kvôli bitke,

keď im je do plaču.

Tajné sú recepty na koláče,

kto chce vedieť, nájde na Google,

tajný je darček pre lásku,

každý si dáva otázku,

čo v ňom je?

Tajné sú moje priania,

nikto nevie, kde sa stratia,

tajný je každý môj krok vpred,

ty si môj krásny života stred.

TAJOMNÝ

Si tajomný

ako ôsmy div sveta

tak vzdialený

že nájsť sa ťa nedá.

Tajomstvo

tvojej Pandorinej skrinky

nedá sa uhádnuť

cieľ pokladu na mape

stratil sa z dohľadu.

Povieš tak málo

no reč tvojho tela

hovorí tak veľa

že umrieť by za to

stálo.

Stretnutie naše

je ešte ďaleko

trpezlivosť s nami kolíše

prežijeme, či už je neskoro?

TAK VEĽA?

Tak veľký svet

ukrýva sa v mojej

dlani

Tak veľa lásky

schovávam v mojom

srdci

Tak veľa by som ti

chcela dať

a tak málo

zase vziať

Či veľa od teba

chcem?

Túžim po láske

po nehe a povšimnutí

Neistotu nemám rada

bolí, ničí, umára ma

Stačí, ak budem

tvoj svet

Láska v tvojom srdci

Stačí mi kúsok teba

a milovanie

To mi treba!

TY SÁM

Mám

jednu otázku.

Či život

prebolí?

Dožijeme sa

toho,

alebo nás to

prekvapí?

Žijeme tak

krátko,

polená pod

nohy

hádžeme si

denne.

Tak škrtni

zápalkou,

podpáľ tú

bolesť,

nech zhorí

na popol,

zlu už

never.

Teraz si

na rade

jedine ty sám,

ukáž svetu,

kde je

nebeský chrám.

Kde bývaš

ty

a tvoje

šťastie

v tebe

ukryté...

V TVOJICH OČIACH

V tvojich očiach,

chcem byť žena,

po tmavých nociach,

vedľa teba.

Chcem byť tou jedinou

a samozrejme poslednou,

sprevádzať ťa životom,

byť tvojim tajným snom.

Byť prvou rannou myšlienkou,

ktorá ťa hneď napadne,

ale i nočnou poslednou,

kým stolná lampa nezhasne.

Chcem byť vrytá do srdca,

kým ti život nepovie,

že nastala posledná hodina

a náš svet sa pominie.

VĎAKA TEBE!

Dal si mi krídla,

ja letím za šťastím,

je to krásna výška,

na zem nehľadím.

Vďaka tebe opäť som,

tým, čím som nebola,

si mojim zázrakom,

po ktorom som tak túžila.

Vďaka tebe nepoznám smútok,

mám úsmev, som bez vrások,

oči znova žiaria,

to je fakt, žiadna sranda!

Vďaka tebe milujem,

svoju radosť neskrývam,

tak veľmi ťa zbožňujem,

hlavu skláňam,

ďakujem !

ZABUDNUTÉ CITY

V útrobách

kanálov

ukladáme naše

zabudnuté city

Mysliac si,

že  ich niekto

objaví

a zapláta nám

deravé srdcia

s nami

Ktoré sme si

nikdy nemohli

splniť,

nikomu dať

To, čo sme

kedysi cítili

nemôžu nám

vziať

To všetko,

čo máme

ešte v sebe

schovávame

medzi výkaly

našich hádok

a sklamaní

Veriac,

že raz

sa to podarí

a vyjdeme

na povrch,

v ústrety

skutočnej lásky...

ŽIŤ A UMIERAŤ

Mám ťa,

alebo ťa

nemám?

Pýtam sa

Boha

a samej seba.

Strácaš sa mi

z dohľadu,

máš ešte

na mňa

náladu ?

Stojím ti

ešte za pár

teplých slov,

či už pohŕdaš

mnou?

Som z toho

zmätená,

nepoznávam ani

samu seba.

Si tu

a či už

ďaleko?

Čaká nás

raj

a či peklo?

Nechcem zlo,

ani sváry,

milujme sa

ako blázni.

Nie ako

kamaráti,

veď lásky

je tak

málo.

Dlho sme sa

hľadali,

poď ku mne

pomaly.

Neublížim,

dám ti

seba,

nie som

predsa žiadne

zviera.

Som len

duša,

čo chce

milovať,

pre lásku

žiť

a umierať...

ŽIŤ SO ŽENOU...

V posteli spíš,

v oblakoch sníš,

o živote tvojom

a kríži svojom

Či je hodná,

žena zvodná,

tvojej lásky

a či vrásky,

ti zas nespraví...

Ak lásku spoznáš,

výčitky nemáš,

že dáš jej všetko,

po čom srdce prahlo

No nikdy nezabudni,

časy sa zmenili,

život je boj,

tak pevne stoj,

na zemi...

Nie je každá,

ako sa zdá,

sladká ako med,

i za sto liet,

keď ti sľúbila...

Tak prijmi osud,

začni ten pokus,

so ženou plynúť životom,

bez pokút...

Table of Contents

Nemilovaná 1

O knihe 2

Obsah 3

AKO SEN 5

ASPOŇ MYŠLIENKA 6

BLÁZON 7

HARMÓNIA 8

HLAS ANJELA 9

INÝ 10

ÍSŤ SI ZA SNAMI 11

KDE SI ? 12

KEĎ ŽIVOT ÚTOČÍ 14

KRÁSNY ŽIVOT 16

KVÔLI NÁM! 17

LÁSKA 19

MÁM ŤA V HLAVE 20

MILOVAŤ ZNAMENÁ NAVŽDY! 21

MILOVAŤ 22

MILUJEM 23

MINULOSŤ... 25

NA VLASTNÚ PÄSŤ 27

NÁHODA 29

NEMÝ VÝKRIK 30

NERIEŠ MA!!! 31

NOČNÉ VZRUŠENIE 33

PRED OLTÁROM 34

PRIANIE 35

PRVÉ STRETNUTIE 36

REBRÍK 37

RUKA V RUKE 39

SI VŠETKO, ČO MÁM 40

SILNEJŠIE AKO MY 41

SKAZENÍ 43

SLOVÁ NA PAPIER 44

SLOVO DO BITKY 46

SRDCE 48

SVET TI STOJÍ PRI NOHÁCH 50

TAJNÉ 52

TAJOMNÝ 53

TAK VEĽA? 54

TY SÁM 55

V TVOJICH OČIACH 57

VĎAKA TEBE! 58

ZABUDNUTÉ CITY 59

ŽIŤ A UMIERAŤ 61

ŽIŤ SO ŽENOU... 64